CELEX: 62017CN0490
Language: el
Date: 2017-08-11 00:00:00
Title: Υπόθεση C-490/17: Αίτηση προδικαστικής αποφάσεως την οποία υπέβαλε το Sąd Okręgowy w Warszawie (Πολωνία) στις 11 Αυγούστου 2017 — Passengers Rights sp. z o.o. κατά Deutsche Lufthansa AG

23.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/5
            
         Αίτηση προδικαστικής αποφάσεως την οποία υπέβαλε το Sąd Okręgowy w Warszawie (Πολωνία) στις 11 Αυγούστου 2017 — Passengers Rights sp. z o.o. κατά Deutsche Lufthansa AG
   (Υπόθεση C-490/17)
   (2017/C 357/07)
   Γλώσσα διαδικασίας: η πολωνική
   
      Αιτούν δικαστήριο
   
   Sąd Okręgowy w Warszawie
   
      Διάδικοι στην υπόθεση της κύριας δίκης
   
   
      Ενάγουσα και εκκαλούσα: Passengers Rights sp. z o.o.
   
      Εναγομένη και εφεσίβλητη: Deutsche Lufthansa AG
   
      Προδικαστικά ερωτήματα
   
   
               1)
            
            
               Εμπίπτει η επιχειρησιακή απεργία που οργανώνεται από σωματείο εργαζομένων σε αερομεταφορέα στην έννοια των «έκτακτων περιστάσεων» κατ’ άρθρον 5, παράγραφος 3, του κανονισμού (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης (1), σε συνδυασμό με την αιτιολογική σκέψη 14 του εν λόγω κανονισμού;
            
         
               2)
            
            
               Αρκεί η πιθανολόγηση για την απαλλαγή του αερομεταφορέα από την υποχρέωση καταβολής αποζημιώσεως δυνάμει του άρθρου 5, παράγραφος 3, του κανονισμού (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης, σε συνδυασμό με την αιτιολογική σκέψη 14 του εν λόγω κανονισμού, ή πρέπει να αποδειχθεί ότι η απεργία των εργαζομένων αποτελεί έκτακτη περίσταση η οποία δεν θα μπορούσε να αποφευχθεί ακόμη και αν είχαν ληφθεί από τον αερομεταφορέα όλα τα διαθέσιμα εύλογα μέτρα;
            
         
      (1)  ΕΕ L 46, σ 1.